उन्होंने कहा कि रावण बलवान इतना था कि चलता था तो पृथ्वी हिलती थी। धनवान इतना था कि स्वर्णमयी लंका नगरी उसके पास था, विद्वान भी था। लेकिन चरित्र न होने के कारण आज भी प्रत्येक वर्ष दशहरे को उसका पुतला जलाया जाता है। चरित्रवान न होने के कारण ब्राह्मण वंशीय रावण को राक्षस कहा जाता है जबकि निम्नकुलीय रविदास को चरित्रवान आचरणवान होने के कारण समाज में समादर मिल रहा है। जौनपुर से पधारे मानस दिनकर पं. दिनेश कुमार मिश्र ने कहा कि लूट कर खाना विकृति है,कमाकर खाना प्रकृति है, दिनकर जी ने कहा कि जैसे शेर व्यक्ति को खा जाता है, उसी तरह मूर्ख व्यक्तित्व को खा जाता है। मन भर ज्ञान से अच्छा है छटाक भर व्यक्तित्व। भगवान को जानना ज्ञान है और भगवान में खो जाना भक्ति है। प्रतापगढ़ से पधारे कथाकार पं. आशुतोष द्विवेदी ने बताया कि भगवान की कृपा मनुष्य पर निरंतर बरस रही है। लेकिन हमें उसकी अनुभूति नहीं होती है। सकारात्मक सोच व्यक्ति के जीवन की सबसे बड़ी उपलब्धी है और नाकारात्मक सोच सबसे बड़ा अभिशाप है, जोखिम में डाले बिना कोई महान नहीं बन सकता। मंच की अध्यक्षता भगवती प्रसाद दूबे और संचालन एनवी सिंह ने किया।